Detektív tchor Hektor opäť zasahuje 2. - Hlavatá, Dana slovenská autorka 27. júna 1957; Takáčová, Magda (Fortuna Libri Bratislava, 2021)
Chýr o vyšetrovacích metódach a prevratných úspechoch detektíva tchora Hektora pri odhaľovaní zločinov sa rozletel do celého sveta. Nečudo, že si ho pozvali na africký kontinent, kde sa diali naozaj čudné veci. Aby nebol na všetko sám, pri riešení prípadov mu pomáhal nový asistent hroch Prďoch. Že mu bol nápomocný, o tom niet pochýb. Keby nebolo tohto zavalitého tvora na krátkych nohách, ktorému ani v strese nič neuniklo, iba prdíky, Hektor by nevyriešil také náročné úlohy, akými boli prípad horiacej savany, uneseného pštrosieho vajca, zjedenej dúhy, prepadu nosorožca hrubokožca, nevrlého slona, ukradnutého prsteňa, zmiznutých zubov, straty pamäti, otravy starého leva či hmýriaceho sa vreca. To, ako náš neomylný detektív tieto záhady rozlúskol, sa dozviete v knižke plnej napätia, ale aj humorných situácií..
Keywords: Detektív tchor Hektor; slovenská literatúra; literatúra pre deti; dobrodružné príbehy; pre čitateľov od 6 rokov